蓋民國承自清制，具廿二省並蒙藏之地。省下分道，道下置縣。縣者，皆清世縣、州、府也，民國并合為一。蒙藏二地，改置蒙古、西藏、青海三地方，並多置特別區，以備建省。阿爾泰、塔爾巴哈台、伊犛並入新疆省。北伐後，廢諸道，改置專署，一署治數縣。特別區擢為省，地方要邑擢為直轄市。三十四年後，滿洲、臺灣皆復，又析置海南特別行政區，以備新省。時合有三十五省一特區，並蒙藏二地方，十二直轄市。內戰間，以數省置一公署，以應戰事，遷臺後皆廢，僅東南公署得存。